Predkladacia správa

Dňa 7. novembra 2008 sa v Bruseli uskutoční mimoriadne zasadnutie Európskej rady, ktoré zvolal prezident Francúzskej republiky Nicolas Sarkozy na základe predbežného súhlasu členských štátov EÚ na zasadnutí ER v dňoch 15. – 16. októbra 2008. 

Témou neformálneho stretnutia vo forme pracovného obeda bude problematika aktuálnej finančnej krízy. Jeho cieľom bude príprava jednotnej pozície EÚ, ktorú bude tlmočiť francúzske predsedníctvo na medzinárodnom summite k obnove svetového finančného systému dňa 15. novembra 2008 v New Yorku. 

Návrh zloženia delegácie bol zostavený v spolupráci s Úradom vlády SR. Konečné zloženie určí predseda vlády SR.

Preprava členov delegácie bude zabezpečená leteckým špeciálom SR.